**MARCALI VÁROS ÖNKORMÁNYZATÁNAK POLGÁRMESTERE**

8700 Marcali, Rákóczi utca 11.

Telefon: 85/501-001

Telefax: 85/501-055

E-mail: [polghiv@marcali.hu](mailto:polghiv@marcali.hu)

Ügyiratszám: 7116/2/2018. 4.számú előterjesztés

Ügyintéző: Németh Ildikó

**ELŐTERJESZTÉS**

**a Marcali Múzeum, a Múzeum Alapítvány és a Marcali és Környéke Hagyományőrző Ipartestület által, dr. Gál József emlékére állítandó emléktábla elhelyezéséről**

***Marcali Város Önkormányzata Képviselő-testületének   
2018. szeptember 20-i ülésére***

Tisztelt Képviselő-testület!

A Marcali Múzeum, a Múzeum Alapítvány és a Marcali és Környéke Hagyományőrző Ipartestület dr. Gál József néhai múzeumigazgató, helytörténeti kutató emlékére emléktáblát szeretne elhelyezni egykori lakóházának falán (Marcali, Park u. 4-6.). A kérelmet az 1. számú mellékletben olvashatják.

A közterületek elnevezéséről és a címmegállapításról szóló 30/2009. (XI. 13.) számú önkormányzati rendelet 14/E. § (1) bekezdésében foglalt előírásoknak megfelelően a kérelemhez csatolásra kerültek a szükséges dokumentumok.

Az érintett ingatlan tulajdonosai az emléktábla elhelyezéséhez hozzájárultak (2. számú melléklet).

Az emléktábla paramétereit (szöveg, ábra, betűforma, színek megjelölése, méret, anyag), elhelyezésének helyét és módjának pontos megjelölését a 3. számú mellékletben olvashatják.

A szükség szerinti karbantartást, javítást, helyreállítást a Marcali Múzeum vállalja (4. számú melléklet).

Vidák Tünde, a Marcali Múzeum igazgatója jelezte, hogy a kérelemben szereplő szeptember 19-i avatási dátum helyett október elején, a Dr. Gál József tiszteletére rendezett emlékülés zárásaként kerülne sor az emléktábla avatására.

Kérem a t. Képviselő-testületet, döntsön az emléktábla elhelyezéséről!

**Határozat javaslat**

Marcali Város Önkormányzatának Képviselő-testülete az előterjesztést megtárgyalta, és egyetért azzal, hogy a Marcali Múzeum, a Múzeum Alapítvány és a Marcali és Környéke Hagyományőrző Ipartestület emléktáblát helyezzen el a Marcali, Park utca 4-6. szám alatti ingatlan homlokzatán, az előterjesztés mellékleteiben található felirattal és helyen dr. Gál József emlékére.

Az elhelyezés költségeinek fedezetét a Marcali Múzeum, a Múzeum Alapítvány és a Marcali és Környéke Hagyományőrző Ipartestület biztosítja, az emléktábla szükséges karbantartásáról, javításáról, helyreállításáról a Marcali Múzeum gondoskodik.

Felelős: Dr. Sütő László, polgármester

Határidő: értelem szerint

Marcali, 2018. augusztus 30.

Dr. Sütő László s.k.

polgármester